LV
L 3/8
Eiropas Savienības Oficiālais Vēstnesis
5.1.2023.
KOMISIJAS ĪSTENOŠANAS REGULA (ES) 2023/53 (2023. gada 4. janvāris) par atļauju Pediococcus acidilactici CNCM I-4622 preparātu lietot par barības piedevu visu sugu dzīvniekiem (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību, ņemot vērā Eiropas Parlamenta un Padomes Regulu (EK) Nr.
1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu, tā kā: (1)
Regulā (EK) Nr.
1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
(2)
Saskaņā ar Regulas (EK) Nr.
1831/2003 7. panta 1. punktu tika iesniegts pieteikums uz atļauju lietot Pediococcus acidilactici CNCM I-4622 preparātu.
Minētajam pieteikumam ir pievienotas Regulas (EK) Nr.
1831/ 2003 7. panta 3. punktā prasītās ziņas un dokumenti.
(3)
Pieteikums attiecas uz atļauju Pediococcus acidilactici CNCM I-4622 preparātu lietot par barības piedevu visu sugu dzīvniekiem, un to prasīts klasificēt piedevu kategorijā “tehnoloģiskās piedevas”, kā arī funkcionālajās grupās “skābuma regulatori” un “higiēnas stāvokļa uzlabotāji”.
(4)
Eiropas Pārtikas nekaitīguma iestāde (“Iestāde”) savā 2022. gada 29. jūnija atzinumā (2) secināja, ka, ievērojot ierosinātos lietošanas nosacījumus, Pediococcus acidilactici CNCM I-4622 preparāts neatstāj nelabvēlīgu ietekmi ne uz dzīvnieku veselību, ne patērētāju drošību, ne vidi.
Tā arī secināja, ka tas uzskatāms par elpceļu sensibilizatoru, bet nav kairinošs acīm/ādai un nav uzskatāms par ādas sensibilizatoru.
Iestāde turklāt secināja, ka preparātam ir potenciāls pazemināt pH līmeni un samazināt koliformu augšanu šķidrajā barībā.
Tā arī ir verificējusi ar Regulu (EK) Nr.
1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
(5)
Pediococcus acidilactici CNCM I-4622 preparāta novērtējums liecina, ka Regulas (EK) Nr.
1831/2003 5. pantā paredzētie atļaujas piešķiršanas nosacījumi ir izpildīti.
Tāpēc šo preparātu būtu jāatļauj lietot.
Komisija uzskata, ka būtu jāveic atbilstoši aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem.
(6)
Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO REGULU.
1. pants 1.
Pielikumā specificēto preparātu, kas pieder pie piedevu kategorijas “tehnoloģiskās piedevas” un funkcionālās grupas “skābuma regulatori”, ir atļauts lietot par dzīvnieku barības piedevu, ievērojot pielikumā noteiktos nosacījumus. 2.
Pielikumā specificēto preparātu, kas pieder pie piedevu kategorijas “tehnoloģiskās piedevas” un funkcionālās grupas “higiēnas stāvokļa uzlabotāji”, ir atļauts lietot par dzīvnieku barības piedevu, ievērojot pielikumā noteiktos nosacījumus.
(1) OV L 268, 18.10.2003., 29. lpp. (2) EFSA Journal 2022, 20(8):7424.